दरअसल नीतीश ने भी अपने प्रवक्ताओं को कुशवाहा के बयान को ज़्यादा गंभीरता से नहीं लेने का निर्देश दिया हुआ है. लेकिन कुशवाहा को अगर जनता दल के नेताओं की माने तो असल मलाल इस बात का है कि भाजपा ने उनके मन मुताबिक़ सीटों को संख्या दे दी और उनके सीटों में कटौती कर दी है. इसका तात्कालिक प्रभाव यह होगा कि लोकसभा चुनाव में प्रत्याशी बनने की आस लगाए कुशवाहा की पार्टी के कई नेता अब नया ठिकाना खोजेंगे, जो या राजद या जनता दल यूनाइटेड होगा. इसका एक ग़लत संदेश भी जाएगा. पहले ही कुशवाहा ने अपने तीन सदस्य संसदीय दल हो या दो सदस्य विधायक दल को एकजुट रख पाए, जिससे उनके नेतृत्व पर हमेशा सवाल खड़े होते रहे हैं.